Source: http://legislatie.just.ro/Public/DetaliiDocumentAfis/25001
Timestamp: 2019-12-10 01:03:39+00:00

Document:
HG 1038 06/11/2000 - Portal Legislativ
HOTĂRÂRE nr. 1.038 din 6 noiembrie 2000privind majorarea cheltuielilor de capital ale Ministerului Apelor, Pădurilor şi Protecţiei Mediului pe anul 2000
Publicat în MONITORUL OFICIAL nr. 569 din 16 noiembrie 2000
În temeiul prevederilor art. 107 din Constituţia României şi ale art. 20 din Legea nr. 72/1996 privind finanţele publice, cu modificările ulterioare,Guvernul României adopta prezenta hotărâre. + Articolul 1Se aprobă majorarea cheltuielilor de capital prevăzute în bugetul Ministerului Apelor, Pădurilor şi Protecţiei Mediului pe anul 2000 cu suma de 56,5 miliarde lei, în scopul prevenirii şi inlaturarii efectelor calamităţilor naturale produse de inundatiile din perioada 1999-2000, din Fondul de intervenţie la dispoziţia Guvernului, prevăzut în bugetul de stat pe anul 2000. + Articolul 2Repartizarea sumei de 56,5 miliarde lei, aferentă obiectivelor pentru care urmează să se efectueze cheltuielile în vederea inlaturarii efectelor calamităţilor naturale, se face conform anexei care face parte integrantă din prezenta hotărâre. + Articolul 3Elaborarea documentaţiilor tehnico-economice şi execuţia lucrărilor se vor contracta de către beneficiari astfel: poziţiile nr. 1-13 din anexa, de către Compania Naţionala "Apele Române" - S.A., iar poziţiile nr. 14-39 din anexa, de către Regia Naţionala a Pădurilor, aflată sub autoritatea Ministerului Apelor, Pădurilor şi Protecţiei Mediului, avându-se în vedere prevederile legale în domeniul achiziţiilor publice, aplicabile în situaţie de forta majoră. + Articolul 4Până la elaborarea şi aprobarea documentaţiilor tehnico-economice potrivit legii se aproba deschiderea finanţării şi începerea execuţiei lucrărilor pe bază de liste de lucrări estimate cantitativ şi valoric. Decontarea lucrărilor executate se va face pe baza situaţiilor de lucrări executate, însuşite de beneficiar. Elaborarea şi aprobarea documentaţiilor tehnico-economice se vor face în termen de maximum un an de la data intrării în vigoare a prezentei hotărâri. + Articolul 5Sumelor alocate potrivit art. 1 şi neutilizate până la data de 31 decembrie 2000 li se vor aplica prevederile art. 76 alin. (2) din Legea nr. 72/1996 privind finanţele publice, cu modificările ulterioare. + Articolul 6Ministerul Finanţelor este autorizat sa introducă modificările corespunzătoare în bugetul de stat şi în bugetul Ministerului Apelor, Pădurilor şi Protecţiei Mediului pe anul 2000.PRIM-MINISTRUMUGUR CONSTANTIN ISARESCUContrasemnează:---------------Ministrul apelor,pădurilor şi protecţiei mediului,Romica TomescuMinistrul finanţelor,Decebal Traian Remes + Anexă
CHELTUIELI ŞI OBIECTIVE pentru înlăturarea efectelor calamităţilor naturale produse de inundaţii în perioada 1999-2000 - preţuri la 1 ianuarie 2000 -
Nr. crt. Denumirea obiectivului Valoarea totală estimată (milioane lei) Program 2000 (milioane lei) Capacităţi
1. Îndiguirea râului Timiş pe sectorul frontierei cu Iugoslavia - pod Cebza, judeţul Timiş 18.000 8.000 - 16 km dig
2. Amenajarea râului Crişul Alb pe sectorul Bocsig-Vărşand-frontieră, judeţul Arad 195.000 8.000 - 25 km regularizare
- 10 km dig
- 39 km consolidări de mal
3. Amenajarea râului Crişul Alb şi a afluenţilor în zona localităţilor Brad-Vaţa de Jos, judeţul Hunedoara 140.000 5.000 - 21 km regularizare
- 5 km consolidări de mal
- 10 km supraînălţare dig
4. Amenajarea râului Crişul Alb şi a afluenţilor în zona localităţilor Vaţa de Jos-Bocsig, judeţul Arad 120.000 4.000 - 30 km regularizare
- 10 km consolidări de mal
- 6 km supraînălţare dig
5. Lucrări pentru înlăturarea efectelor calamităţilor naturale produse în bazinul hidrografic Crişul Negru pe sectorul Vaşcău-Beiuş-Talpoş, judeţul Bihor 81.000 3.000 - 15 km regularizare
- 3,2 km consolidări de mal
6. Lucrări pentru înlăturarea efectelor calamităţilor naturale produse în bazinul hidrografic Crişul Repede-Oradea, judeţul Bihor 40.000 2.000 - 5,5 km regularizare
- 7 km consolidări de mal
7. Regularizarea râului Gilort în zona localităţii Novaci, judeţul Gorj 30.000 4.000 - 8 km regularizare
- 3 praguri de fund
- 0,2 km zid de sprijin
8. Apărarea împotriva inundaţiilor a localităţilor Soleşti-Vaslui-Secuia, judeţul Vaslui 40.000 1.000 - 30 km regularizare
- 24 km dig
9. Amenajarea râului Siret pe sectorul Homocea - confluenţa cu fluviul Dunărea, judeţele Vrancea şi Galaţi 406.000 2.000 - 15,2 km consolidări de mal
10. Regularizarea şi îndiguirea râului Bistra pe sectorul Oţelu Roşu-Iaz, judeţul Caraş-Severin 20.000 2.000 - 1,2 km consolidări de mal
- 18 km refacere diguri
11. Regularizarea râului Cerna pe sectorul Acumularea Cincis - confluenţa cu râul Mureş, judeţul Hunedoara 110.000 1.000 - 24 km regularizare
12. Refacerea infrastructurii podului peste râul Vaser, consolidarea malurilor şi refacerea străzilor din localitatea Vişeu de Sus, judeţul Maramureş 5.000 5.000 - 1 bucată refacere pod
- 1 bucată prag de fund
- 0,9 km consolidări de mal
- 0,23 km apărări de mal
- 19.500 m2 refacere străzi
13. Amenajarea cursurilor de apă pe râul Iza şi râul Baicu şi refacerea drumului comunal în localitatea Dragomireşti, judeţul Maramureş 39.900 1.500 - 15,4 km reprofilare albie
- 6,3 km consolidări de mal
- 1,7 km dig
- 6 bucăţi praguri de fund
- 2 bucăţi poduri
14. Corectarea torenţilor din bazinul hidrografic Pianu-Recea, judeţul Alba 4.210 400 3,05 km
15. Corectarea torenţilor din bazinul hidrografic Ramna-Taratu, judeţul Vrancea 7.670 400 1,5 km
16. Corectarea torenţilor din bazinul hidrografic Ramna Superior, judeţul Vrancea 4.670 400 1,1 km
17. Corectarea torenţilor din bazinul hidrografic Milcovelu, judeţul Vrancea 6.180 400 1,9 km
18. Corectarea torenţilor din bazinul hidrografic Dâmboviţa, Pecineagu-Satic, judeţul Argeş 6.090 500 7,6 km
19. Corectarea torenţilor din bazinul hidrografic Argeş, Transfăgărăşan IV, judeţul Argeş 4.790 500 0,7 km
20. Corectarea torenţilor din bazinul hidrografic Argeş, Cumpăna-Cumpăniţa, judeţul Argeş 4.470 500 2,2 km
21. Corectarea torenţilor din bazinul hidrografic Carcinov, Dobreşti, judeţul Argeş 4.420 500 1,6 km
22. Corectarea torenţilor din bazinul hidrografic Doftana, Păltinoasa, judeţul Prahova 7.040 500 1,7 km
23. Corectarea torenţilor din bazinul hidrografic Teleajen, Crasna, judeţul Prahova 8.450 500 0,85 km
24. Corectarea torenţilor din bazinul hidrografic Doftana-Acumularea Paltinu, judeţul Prahova 3.210 500 3,5 km
25. Corectarea torenţilor din bazinul hidrografic Doftana, Paltinu Voila, judeţul Prahova 34.330 500 5,0 km
26. Corectarea torenţilor din bazinul hidrografic Basca, Păltiniş, judeţul Buzău 4.980 500 2,0 km
27. Corectarea torenţilor din bazinul hidrografic Buzău, Catias, judeţul Buzău 31.350 500 6,0 km
28. Corectarea torenţilor din bazinul hidrografic Buzău, Plaiul Florilor-Bradul, judeţul Buzău 4.980 500 2,0 km
29. Corectarea torenţilor din bazinul hidrografic Putna, Pârâul Peştera, judeţul Vrancea 6.960 400 2,9 km
30. Refacerea drumului forestier calamitat Râul Mic din bazinul hidrografic Cugir, judeţul Alba 14.360 250 18,1 km
31. Refacerea drumului forestier calamitat Poiana Biharia din bazinul hidrografic Crişul Negru, judeţul Bihor 6.510 250 3,5 km
32. Refacerea drumului forestier calamitat Galbena-Lucşoara din bazinul hidrografic Crişul Negru, judeţul Bihor 6.880 250 3,8 km
33. Refacerea drumului forestier calamitat Buda din bazinul hidrografic Argeş, judeţul Argeş 14.870 250 11,1 km
34. Refacerea drumului forestier calamitat Mara din bazinul hidrografic Argeş, judeţul Argeş 12.690 250 11,8 km
35. Refacerea drumului forestier calamitat Slănic din bazinul hidrografic Argeş, judeţul Argeş 11.030 250 5,7 km
36. Refacerea drumului forestier calamitat Bădeanca din bazinul hidrografic Dâmboviţa, judeţul Argeş 9.810 250 6,0 km
37. Refacerea drumului forestier calamitat Cheia din bazinul hidrografic Buzău, judeţul Buzău 11.960 250 5,0 km
38. Refacerea drumului forestier calamitat Valea Dracului-Acumularea Săcele, judeţul Braşov 3.580 250 3,0 km
39. Refacerea drumului forestier calamitat Valea Caselor din bazinul hidrografic Argeş, judeţul Argeş 6.920 250 3,0 km
TOTAL: 1.487.310 56.500

References: HOTĂRÂRE nr. 1
 Articolul 1
 Articolul 2
 Articolul 3
 Articolul 4
 Articolul 5
 Articolul 6